Vilendorfska Venera

Venera iz Willendorfa je mala statua Venere visoka 11,1 cm, te za koju se procjenjuje da je izrađena oko 30 000 godina p.n.e. Pronađena je 7. augusta 1908. tokom arheološkog iskopavanja koje su vodili Josef Szombathy, Hugo Obermaier i Josef Bayer na paleolitskom nalazištu blizu Willendorfa, sela u Donjoj Austriji.Venus of Willendorf  Christopher L. C. E. Witcombe, 2003.John J Reich; Lawrence Cunningham (2013) Culture and Values: A Survey of the Humanities, 8th Ed., Andover, Belmont, CA  Statuu je otkrio radnik po imenu Johann Veran ili Josef Veram, a isklesana je od oolitskog krečnjaka, koji nije porijeklom iz tog područja te je obojena crvenim okerom. Od 2003. godine čuva se u Prirodoslovnom muzeju u Beču.Witcombe, Christopher (2003) Venus of Willendorf , retrieved 2008

 Tumačenje i svrha 
Slične skulpture, koje su prvi put otkrivene u 19. i ranom 20. stoljeću, u arheologiji se tradicionalno nazivaju „figuricama Venere” zbog široko prihvaćenog vjerovanja da prikazi nagih žena s naglašenim seksualnim atributima predstavljaju ranu božicu plodnosti, možda majku boginju. Poveznica s Venerom je metaforična, budući da figurice prethode mitološkoj Veneri hiljadama godina. Neki istraživači odbacuju ovu terminologiju i umjesto toga figuricu nazivaju „Žena iz” ili „Žena iz Willendorfa”.Venus of Wllendorf , Encyclopædia Britannica; Dictionary of Women Artists .
lijevo|mini|345x345piksel|Pogled na statuu iz četiri ugla
O porijeklu, načinu izrade ili kulturnom značaju Venere iz Willendorfa zna se vrlo malo; međutim, ona je jedna od brojnih „figurica Venere” koje su preživjele iz paleolitske Evrope. Svrha ove skulpture predmet je mnogih spekulacija. Poput drugih sličnih figurica, vjerovatno nikada nije imala stopala i ne bi mogla samostalno stajati, iako je možda bila zabodena u meko tlo. Naglašeni su dijelovi tijela povezani s plodnošću i rađanjem, zbog čega neki istraživači vjeruju da su Venera iz Willendorfa i slične figurice možda korištene kao božanstva plodnosti. Figura nema vidljivo lice, a njena je glava prekrivena kružnim horizontalnim trakama, koje bi mogle predstavljati redove ispletene kose ili možda neku vrstu pokrivala za glavu."Woman from Willendorf" . Christopher L. C. E. Witcombe, 2003: "The rows are not one continuous spiral but are, in fact, composed in seven concentric horizontal bands that encircle the head and two more horizontal bands underneath the first seven on the back of the head." Želi se naglasiti dojenje i rađanje, te važna uloga žene. Kip je nazvan po rimskoj božici ljubavi i ljepote Veneri. Malehne ruke počivaju na grudima, a statua stane u dlan ruke.

 Porijeklo krečnjaka statue 
Istraživanje objavljeno 2022. godine ukazuje na to da je najbliži i najvjerovatniji izvor oolita korištenog za izradu figurice s druge strane Alpa, u sjevernoj Italiji, blizu jezera Garda. Manje vjerovatna mogućnost je da potiče s lokaliteta u istočnoj Ukrajini, udaljenog oko 1.600 km. Iako prva opcija ima najveću statističku vjerovatnoću, druga je bliža nalazištima u južnoj Rusiji, gdje su pronađene figurice sa sličnim stilskim karakteristikama. U oba slučaja, ovo otvara pitanja o seobama drevnih populacija.

 Galerija 

 Reference 

 Vanjski linkovi 

 Don Hitchcock (Don's Maps): "Venus figures from the Stone Age - The Venus of Willendorf"
 3D model of the Venus of Willendorf in the 3D museum of the Natural History Museum Vienna

Kategorija:Prahistorija
Kategorija:Skulpture